CEO EST HOSEBONDEEIE. 



Cest escrit si aprent la manere coment horn deit charger 

 bailifs & prouoz sur lur aconte rendre de un maner E coment 

 horn deit maner garder. 



Al primer deit celuy ke rente aconte iurrer ke il rendra 

 leal aconte & leaument se chargera de quant ke il ad receu 

 des biens le seyngnur ne riens ne metra en sun roule fors 

 ceo ke il ad leaument despendu & a prou le seyngnur a sun 

 ascient. E le clerk iorra ke il ad leaument entre en sun 

 roule ceo ke il entent ke sun mestre eit receu des biens le 

 seyngnur ne rien nad entre en sun roule fors ceo ke il 

 entent ke seit a prou le seyngnur. E puis si il ad autrefeez 

 rendu aconte ver coment il pari & si il est troue en 

 arrerages de deners ou de ble ou de estor ou de nule autre 

 chose metre le tot en certeyne value de deners & charger 

 le tot a comencement de sun roule et puis charger le de 

 toutes autres resseites de rentes assise & de toutes autres 

 choses dount nul dener puisse leuer & charger le del tot & 

 mettre le au drein en vne grosse summe & puis aler a 

 despenses. 



De coust de charettes. 



Primes al coust des charettes bon est ke le feure prenge 

 vn certeyn pur trouer quant ke couent de fer & de acer a 

 charues et ferrer les cheuaus & les affres de leynz a mieuz 

 ke lem poet couenaunt fere a luy sulom ceo ke horn doune 

 ailors en le pays. E si deit horn ver si lia en maner fust 

 cressaunt ou boys gros ou merin gros ' ke horn puisse 



1 [ou menu.] 



